Klas: 6 kl
Disţiplina:  Gagauz dili hem literatura         
Söz teması:     Adam, tabiat, (natura) hem dünnä.
Modul:    Kiyat – kultura obyekti. 
Tema:     Kiyat – kultura obyekti. Mariya Mercanka “Kadem kaynaa”  ̸ Büülü gözellik
Uroon tipi: Giriş uroo
Kompetenţiya  birimneri:
1.1. Sözlü informaţiya içindä temel hem detallı informaţiyayı ayırtmaa;
1.2.  Monolog sözünü dialog sözündänayırtmaa; dialog dartışmalarında aktiv
           pay almaa.
2.2. Epika tekstlerinin speţifikasını hesaba almaa; lirika yaratmalarının      ekspresivliini annamaa.
2.3. Literatura tekstlerinin temalarını, baş ideyalarını belli etmää; başka tekstlerin     temalarınnan, baş ideyalarınnan     yaraştırmaa.
3.2. Türlü yaratmalar havezlän kurmaa; kendi bakışını açıklamaa, zengin leksikayı kullanmaa.
4.3. Komunikativ situaţiyalarında aktiv pay almaa.
Uroon neetleri:
Uroon sonunda üürenici   gösterecek, ani o becerer:
1) Açıklamaa kiyadın peydalanmak istoriyasında baş etaplarını hem okumaa bilim kaynaklarını kiyadın peydalanmak istoriyası için;
2) meraklandırmaa üürencileri kiyat okumaa.
3) Tanıştırmaa Mariya Mercanka “Kadem kaynaa”  kiyadınnan.
Didaktik strategiyaları:
- formalar: çiftlerdä, bölümnerdä, indiviadual, frontal; 
- metodlar hem çalımnar:  operativ, sınış, ilüstraţiya, tekstlän işlemäk, problema olayı, oyun, sözleşmäk;
- araçlar: resim, prezentaţiya, “bilgi sepetçii”, fotoprezentaţiya, fişalar, tabliţa, interaktiv taftası.
Kantarlamak strategiyaları: biri-birini kantarlamak, kendini kantarlamak, üüredicinin kantarlaması
Bibliografiya:
· Gagauz dili hem literatura,  Kurikulum  V -IX  klaslarına deyni, Kişinău, 2019 .
·  Gagauz  dili  hem  literatura. Gid  (V -IX klaslara), Kişinău, 2019.
· Gagauz dili hem literatura 6-ncı klas, Ştiinţa, 2017.



· Gagauzça-romınca hem romınca gagauzça sözlüü, Komrat, 2010

3.1
	Selemneşmäk: -Zaman hayır olsun, uşaklar! Nesoy keflän büünkü dersä geldiniz? İsteerim bu ii, hoş kefiniz bütün ders uzunnuunda sizinnän olsun.
Teklif ederim sizä belli etmää söz temasını
İlerledin söleyişi; Kiyatta bilgi aara, o- nicä altın para.
 Dünneyi aydınnadêr güneş, ama adamı-bilgi.
Bilgidän zarar hiç yok, ama faydası pek çok.
Uroon neetleri: Büün biz sizinnän tanışacez kiyadın kurulmak istoriyasınnan, 

	1. Ne o kiyat? Kiyat –barabar dikili yapraklar. Nesoy büük maana saklı bu lafta! Var çok uygun sözlär - anılmış adamnarın  fikirleri kiyat için.
 «Kiyat okuması suya benzeer, hererdä yolunu bulêr.»
«Akıl kiyatsız, nasıl kuş kanatsız.»
«Kiyatlan yaşamaa – kahırı bilmemää. »
«Kiyat okuması –en ii üürenmäktir.» (A.S. Puşkin).
2.İş grupalarda: Herbir grupa açıklêêr bir uygun sözü, onun maanasını ilerleder.
 - İnsannık istoriyasında kıyadın eri hem faydası pek maanalı. Nicä ilerleyärdi kiyat, ölä da ilerleyärdi insannık ţivilizaţiyası. Kiyadın genel forması bilim-tehnika progresin yardımınnan başladı diişmää. Büün kiyada karşı peydalandı pek çok eni alternativa  kaynakları bilgi kabul etmää deyni. Zamanın taa çoyunu insan geçirer internettä, angısında olur bulmaa informaţiyanın çoyunu. Kiyada saygı, hatır hem meraklanmak probleması gün-gündän taa aktual olêr.
 - Siz neredän taa çok aarêêrsınız informaţiya? Annadınız, nicä siz bunu yapêrsınız? https://view.genial.ly/6615292d99144c00146ef963/horizontal-infographic-review-copy-kiyadin-kurulmak-istoriyasi
[bookmark: _Hlk160907642] 3. Kiyadın peydalanmak istoriyası. 
Neredän kiyat bizä geldi? Kiyadın istoriyası kendi köklerinnän derin evellerdän geler. Türlü halklar kendiycesinä yazıya etiştilär, kullanarak yazı için türlü materialları: taş, fırça, aaç, çelik, ipek, deri, papşoy saplarını. 
 En evelki kiyadın çeşidi kırmızı topraktandır. Şumerlär suvardılar incä kalıpları kırmızı topraklı çamurdan da sopacıklarlan onnarda çizärdilär. Bu kalıpları onnar güneştä kurudardılar ya ocakta yakardılar. Hep ölä Greţiyada kullanardılar aaçtan taftacıkları, angıların üstünä  mum dökärdilär. Bu kiyat düzülüydü sırayca baalı taftacıklardan.Yazardılar mumun üstündä demir sopacıklan "stillän".  İlk etap kiyadın kurulmasında oldu papirustan yaprakların peydalanması, angılarını biri-birinä yapıştırardılar.Kullanardılar pergament, o taa kaskatıydı, ama papirustan taa ucuzdu hem kaaviydı. Pergamenti kesärdilär dörtköşeli yapraklara, angılarını, birleştirip, dikärdilär. Bölä peydalandı kiyadın universal forması –kodeks, ya kiyat bloku.
-Nekadar  siirek  okuyêrsın?
-Senın en sevgili janra nesoy?
- Kim senin en sevgili yazıcıcın?
Kiyadın janraları türlü-türlü. Roman – bu uzun annatmalı yaratma, angısında açıklanêr bir zaman tarafından uzun period, çok türlü olaylar, çok personajların ya bütün halkların eceleri gösteriler.
4. Büün biz tanışacez Meriya Mercankanın kiyadınnan “Kadem kaynaa”  Janraya görä bu roman.  Romanın içindeki olayları sovetlär zamanında, 70-ci yıllarda, kolhoz sistemasında küüleri annadêr. Bu vakıt en bulutsuz, en kademni zamandır. Elbetki, yaşlarımıza görä bu roman 6-ci klasta biraz zor hem erken, ama kimi annatmalar bizä deyni meraklı olacek.
Annatmalar: Bucakta klimat. Paskellä orucu. Piini haftası. Prost olmak pazarı.
Sözlük: «kadem» - kısmet, mutluluk, uur, başarı.

Söz sandıcaa

	Refleksiya
	4.2
	Cuvap edelim soruşlara: 
En kolay iş..... En meraklı moment....Zordu.....Kolaydı...
Büün annadım... Şindi bän var nicä.....Ban annadım, ani..... Yapabildim....

	Genişletmӓk
	3.2
	   Ese «Benim ilk kiyadım» 7-9 cümlä ilk kiyadınız için  yazın, angısını siz sefta okudunuz. Siz kaç yaşındaydınız, kim teklif etti sizä bu kiyadı okumaa, onun adı nesoy? Kiyadın baş personajlarını ya kısadan olayları aklınız getiriniz.
	5
	




Eklenti nr. 1
  

Kiyadın peydalanmak istoriyası. Neredän kiyat bizä geldi? Kiyadın istoriyası kendi köklerinnän derin evellerdän geler. Türlü halklar kendiycesinä yazıya etiştilär, kullanarak yazı için türlü materialları: taş, fırça, aaç, çelik, ipek, deri, papşoy saplarını. 
 En evelki kiyadın çeşidi kırmızı topraktandır. Şumerlär suvardılar incä kalıpları kırmızı topraklı çamurdan da sopacıklarlan onnarda çizärdilär. Bu kalıpları onnar güneştä kurudardılar ya ocakta yakardılar. Sora, hazır kalıpları toplardılar sırayca bir tafta dolapçık içinä – butakım olardı kırmızı topraktan çalılı yazılı kiyat. Bu dolapçaa baalardılar topraktan etiketçik, angısında nışannıydı yaratmanın adı, avtorun adı hem koruyucu Tangrilerin adları. 19 asirdä Tigr derenin boylarında kazıldı Asiriyalı padişahların baş kasabası Nineviya. Orada buldular bir büük kırmızı topraktan kalıplı bibliotekayı, angısında irmi bin kırmızı topraktan kiyat vardı. 
Hep ölä Greţiyada kullanardılar aaçtan taftacıkları, angıların üstünä  mum dökärdilär. Bu kiyat düzülüydü sırayca baalı taftacıklardan, angıların ortasında bir bal mumunnan dolu oyuk vardı. Yazardılar mumun üstündä demir sopacıklan "stillän".  Şindiyadan kaldı laf – bir yazıcı için deerlär, onun stili uygun (o islää yazêr).
İlk etap kiyadın kurulmasında oldu papirustan yaprakların peydalanması, angılarını biri-birinä yapıştırardılar. Bölä yapraklarda yazılıydı epikalı literatura yaratmaları, angıların arasında poemalar «Odiseya» hem «İliada». 
Kiyat pek geniş yayılmış diildi, sade zengin zaabitlerin arasında vardı, kim kiyatları satın alabilärdilär, sora, taa geç universitetlerin hem popazların arasında. Kısa dokumentlär için kullanardılar mumnu taftacıkları, başlayarak III asirdän (eni eradan ileri). Kullanardılar pergament, o taa kaskatıydı, ama papirustan taa ucuzdu hem kaaviydı. 
Papiruslan barabar geniş yayınnadı körpä hayvannarın derisindän – keçi, koyun, dana, tavşam derilerdän material. Adlandı bu material- pergament, o erä görä, neredä yapıldı. Pergam – Aziyada memleket. Pergamentli kiyat geniş başladı kullanmaa hristiannıın peydalanmasınnan hem yayılmasınnan. Pergament taa paalıydı, nekadar papirus, ama onun ömürü taa uzundu. İlkin pergamenti kıvradardılar nica papirusu. Ama sora denedilär, ani onda kolay yazmaa iki taraftan. Pergamenti kesärdilär dörtköşeli yapraklara, angılarını, birleştirip, dikärdilär. Bölä peydalandı kiyadın universal forması –kodeks, ya kiyat bloku.

